CELEX: 32018R1649
Language: et
Date: 2018-11-05 00:00:00
Title: Komisjoni määrus (EL) 2018/1649, 5. november 2018, millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust (EMPs kohaldatav tekst)

6.11.2018   
               
               
                  ET
               
               
                  Euroopa Liidu Teataja
               
               
                  L 275/7
               
            
         KOMISJONI MÄÄRUS (EL) 2018/1649,
         5. november 2018,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa teatavate lõhna- ja maitseainete väljajätmiseks liidu loetelust
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3 ja artikli 25 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 4,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on sätestatud liidu loetelu toidus kasutada lubatud lõhna- ja maitseainetest ning lähtematerjalidest ja nende kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ning kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku esitatud taotluse saamist.
                  
               
                     (4)
                  
                  
                     Euroopa Liidu lõhna- ja maitseainete ning lähtematerjalide loetelu sisaldab mitut ainet, mille kohta Euroopa Toiduohutusamet (edaspidi „amet“) on palunud esitada hindamise lõpuleviimiseks täiendavaid teaduslikke andmeid enne konkreetseid tähtaegu, mis on kehtestatud määruse (EÜ) nr 1334/2008 I lisa A osas.
                  
               
                     (5)
                  
                  
                     Järgmise kolme aine puhul – p-menta-1,4(8)-dieen-3-oon (FL nr 07.127), 2-aminoatsetofenoon (FL nr 11.008) ja 4-atsetüül-2,5-dimetüülfuraan-3(2H)-oon (FL nr 13.175) – on nende turule laskmise eest vastutavad isikud taotluse tagasi võtnud.
                  
               
                     (6)
                  
                  
                     Seepärast tuleks ained p-menta-1,4(8)-dieen-3-oon (FL nr 07.127), 2-aminoatsetofenoon (FL nr 11.008) ja 4-atsetüül-2,5-dimetüülfuraan-3(2H)-oon (FL nr 13.175) liidu loetelust välja jätta.
                  
               
                     (7)
                  
                  
                     Määruse (EÜ) nr 1334/2008 I lisa A osa tuleks seega vastavalt muuta.
                  
               
                     (8)
                  
                  
                     Tehnilistel põhjustel tuleks kehtestada üleminekuperiood toidu suhtes, millele on lisatud mõnda neist kolmest lõhna- ja maitseainest ning mis on lastud turule või kolmandatest riikidest liitu saadetud enne käesoleva määruse jõustumise kuupäeva.
                  
               
                     (9)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse käesoleva määruse lisa kohaselt.
         
         
            Artikkel 2
            
               1.   Toitu, millele on lisatud mõnda käesoleva määruse lisas loetletud lõhna- ja maitseainet, mis on seaduslikult turule lastud enne käesoleva määruse jõustumise kuupäeva, võib turustada kuni selle minimaalse säilivusaja või „kõlblik kuni“ tähtpäeva lõpuni.
            
            
               2.   Liitu imporditud toitu, millele on lisatud mõnda käesoleva määruse lisas loetletud lõhna- ja maitseainet, võib turustada kuni selle minimaalse säilivusaja või „kõlblik kuni“ tähtpäeva lõpuni juhul, kui sellise toidu importija suudab tõendada, et toit on lähetatud asjaomasest kolmandast riigist ning on liitu teele saadetud enne käesoleva määruse jõustumise kuupäeva.
            
            
               3.   Lõigetes 1 ja 2 kehtestatud üleminekuperioode ei kohaldata lõhna- ja maitseainete segude suhtes.
            
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. november 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
      
      
         
            LISA
            Määruse (EÜ) nr 1334/2008 I lisa A osast jäetakse välja järgmised kanded:
            
               
                           „07.127
                        
                        
                           
                              p-menta-1,4(8)-dieen-3-oon
                        
                        
                           491-09-8
                        
                        
                           757
                        
                        
                           11189
                        
                        
                            
                        
                        
                            
                        
                        
                           2
                        
                        
                           EFSA
                        
                     
                           11.008
                        
                        
                           2-aminoatsetofenoon
                        
                        
                           551-93-9
                        
                        
                            
                        
                        
                           2041
                        
                        
                            
                        
                        
                            
                        
                        
                           4
                        
                        
                           EFSA
                        
                     
                           13.175
                        
                        
                           4-atsetüül-2,5-dimetüülfuraan-3(2H)-oon
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           1
                        
                        
                           EFSA“